Саманта Уин Радерк
Огледалата в селските дворове

Превод от английски: Ивета Данаилова, 2002

chitanka.info

Ненадейно ще се появят по черни пътища,

лишени от натруфените маси, накланят се от живи плетове,

отхвърлени и проницателни, съдбоносни по завоите, мамещи

тракторите да излязат от тесните си пътища,

                        дамгосани от плесен.

Блясъкът, веднъж погълнат целия, проблясва

потъмнял. Как копнеят сиянието да задържат вътре

от прозореца на спалнята, да чувстват тежестта

        на чекмеджетата,

излъсквани да бъдат, пристегнати със огърлици,

не с коприва. Неоспорими, винаги по здрач са обожаващи,

призори — намръщени, лоялността им винаги била е

зле използвана. Пропадане такова немислимо би било

за ония, които ваят краката си, отрупани с волани,

за муселинените състезатели, притиснати

под правоъгълно непроницаемо стъкло, петна позорни

на духа на времето, официални, колкото сега са плевелите.

Как този спектър с отражения успя

да предизвика предателство такова? Огледалата

в селските дворове при време хубаво ще оцелеят още

две десетилетия на разложение и изкривяване

преди напълно да изчезне гледката за разпознаване.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.